
2063 FAKULTET ORGANIZACIJE I INFORMATIKE

OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE OD SIJEČNJA DO LIPNJA 2026. GODINE


A.SAŽETAK

Za 2026. godinu bilo je planirano ukupno 13.280.221,00 € prihoda, a u prvom polugodištu 2026. godine ostvareno je 39,75% odnosno 5.279.143,14 €. 

Za 2026. godinu bilo je planirano ukupno 14.216.209,00 € rashoda, a u prvom polugodištu 2026. godine ostvareno je 5.971.840,90 € što čini 42,01% od planiranog.

U financijskom planu za razdoblje 2026-2028 prijenos sredstava iz prethodne godine planirani je bio na razini od 1.185.989,00 €, dok je ostvareni u iznosu od 1.384.602,00 €. Ukupni prijenos sredstava u sljedeću godinu bio je planirani na razini od 250.001,00 €, a ostvareni je u prvom polugodištu 2026. godine u iznosu od 691.904,00 €.  Razliku donosa i odnosa čini pokrivanje manjka po pojedinim izvorima za prvo polugodište 2026. godine.

A.1 IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Ukupni planirani prihodi za 2026. godinu iznose 13.280.221,00 € od čega se 13.278.221,00 € odnosi na opće prihode poslovanja, dok se 2.000,00 € prihoda planiralo od nefinancijske imovine. 
Tijekom prvog polugodišta 2026. godine ostvareno je ukupno 5.279.143,14 € prihoda, što je 39,75% od planiranog, od čega se 5.279.094,14 € odnosi na prihode poslovanja, a 49,00 € na prihode od prodaje nefinancijske imovine. 
Ukupni planirani rashodi za 2026. godinu iznose 14.216.209,00 € od čega se 10.940.180,00 € odnosi na opće rashode poslovanja, a 3.276.029,00 € rashoda se planirano za nabavu nefinancijske imovine. 
Tijekom prvog polugodišta 2026. godine ostvareno je ukupno 5.971.840,90 € rashoda, što je 42,01% od planiranog, od čega se 4.957.021,28 € odnosi na rashode poslovanja, a 1.014.819,62 € na rashode za nabavu nefinancijske imovine. 

A.2 IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Sa izvora 11 planirano je za 2026. godinu 7.567.656,00 € prihoda. Tijekom prvog polugodišta 2026. ostvareno je sa izvora 11 51,12 % od planiranog, odnosno 3.868.217,32 €. Vlastiti prihodi (izvor 31) bili su planirani na razini od 431.685,00 €, a ostvareni su u iznosu od 186.059,26 € što je 43,10 % u odnosu na planirano. Prihodi za posebne namjene (izvor 43) bili su planirani u iznosu od 1.009.600,00 €, a u prvom polugodištu ostvareni su u iznosu od 168.624,54 € odnosno 16,70 % od planiranog. 
Sa izvora 5 odnosno 50, 51, 52, 563 i 58 planirano je bilo 4.205.460,00 €  prihoda, a ostvareno je u prvom polugodištu 2026. godine 1.038.140,57 €, što je 24,69 % u odnosu na godišnji plan. Razlog odstupanja je računovodstveni način knjiženja uplata po projektima prema Uputi za računovodstveno evidentiranje sredstava Europske unije te uplate za pojedine projekte krajem 2025. godine, a koje su bile planirane za 2026. godinu. Donacije (izvor 61) bile su planirane u iznosu od 63.820,00 €, a tijekom prvog polugodišta 2026. godine ostvareno je 18.101,45 € prihoda od donacija. 

Sa izvora 11 tijekom prvog polugodišta 2026. godine pokriveno je rashoda u iznosu od 3.601.017,63 €  što je 47,58% u odnosu na planirano. Sa izvora 31 planirano je bilo rashoda u iznosu od 431.685,00 €, a ostvareno je rashoda u iznosu od 210.940,07 € što je 48,86% u odnosu na planirano. Sa izvora 43 bilo je planirano 1.009.600,00 € rashoda, a ostvareno je 465.334,94 € rashoda odnosno 46,09% u odnosu na planirano. Sa izvora 5 pokriveno je rashoda u iznosu od 1.652.493,24 €, što je za 46,09 % posto od planiranog. Sa sredstvima sa izvora 61 podmireno je rashoda u iznosu od 42.055,02 €.


A.3 IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni planirani i ukupno ostvareni rashodi za prvo polugodište 2026. godine odnose se na visoko obrazovanje (oznaka 094).

B.1 IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI

Fakultet organizacije i informatike tijekom prvog polugodišta 2026. godine nije ostario primitke i izdatke.

B.2 IZVJEŠTAJ RAČUNA FINANCIRANJA PREMA IZVORIMA FINANCIRANJA

Fakultet organizacije i informatike tijekom prvog polugodišta 2026. godine nije ostario primitke i izdatke.

STANJE NOVČANIH SREDSTAVA NA POČETKU I NA KRAJU PRORAČUNSKE GODINE

Stanje novčanih sredstava na 01.01.2026. = 1.929.817,60 €
Stanje novčanih sredstava na 30.06.2026. = 1.185.908,34 €


U Varaždinu, 10. srpnja 2026. godine

DEKANICA:
    prof. dr. sc. Marina Klačmer Čalopa

